 **บันทึกข้อความ**

**ส่วนงาน** สำนักงานวิทยาเขตกำแพงแสน กองบริหารการวิจัยและบริการวิชาการ โทร. 3650, 3653

**ที่** อว 6502.0103/ว 1433  **วันที่**  16 กันยายน 2563

**เรื่อง** ขอเชิญชวนอาจารย์/นักวิจัย จัดทำโครงการวิจัยมุ่งเป้า วิทยาเขตกำแพงแสน ประจำปี 2564

**เรียน** อาจารย์/นักวิจัย วิทยาเขตกำแพงแสน

**สิ่งที่ส่งมาด้วย**

1. ประกาศมหาวิทยาลัยเกษตรศาสตร์ วิทยาเขตกำแพงแสน เรื่อง “หลักเกณฑ์การให้ทุนสนับสนุนการวิจัยและทุนสนับสนุนการนำเสนอผลงานในระดับนานาชาติ ณ ต่างประเทศ”
2. กรอบวิจัยมุ่งเป้าของวิทยาเขตกำแพงแสน ประจำปี 2564 และประกาศรับข้อเสนอโครงการวิจัย

ด้วยมหาวิทยาลัยเกษตรศาสตร์ วิทยาเขตกำแพงแสน มีนโยบายสนับสนุนให้บุคลากรวิจัย มีโอกาสสร้างความร่วมมือการทำงานวิจัย เพื่อสร้างศักยภาพด้านการวิจัย/สร้างสรรค์งานวิจัย/นวัตกรรมที่มีคุณภาพ และก้าวไปสู่งานวิจัยที่สูงขึ้น จึงได้กำหนดกรอบวิจัยมุ่งเป้า เพื่อก่อให้เกิดนวัตกรรมหรือต่อยอดเชิงพาณิชย์ ที่ตอบสนองความต้องการในการพัฒนาประเทศ โดยมีเงื่อนไขตามรายละเอียดในกรอบวิจัยมุ่งเป้า ของวิทยาเขตกำแพงแสน ประจำปี 2564

วิทยาเขตกำแพงแสน จึงขอแจ้งให้อาจารย์ นักวิจัย ที่ประสงค์จะเสนอขอโครงการวิจัยมุ่งเป้า ดังกล่าว ศึกษาหลักเกณฑ์การให้ทุนสนับสนุนการวิจัยและทุนสนับสนุนการนำเสนอผลงานในระดับนานาชาติ ณ ต่างประเทศ” ข้อ 1 ทุนสนับสนุนการวิจัยมุ่งเป้า และจัดทำข้อเสนอโครงการวิจัย ส่งกลับมายังกองบริหารการวิจัยและบริการวิชาการ สำนักงานวิทยาเขตกำแพงแสน **ภายในวันที่ 30 ตุลาคม 2563** โดยท่านสามารถ Download แบบฟอร์มข้อเสนอโครงการวิจัย ได้ที่เว็บไซต์ มหาวิทยาลัยเกษตรศาสตร์ วิทยาเขตกำแพงแสน หัวข้อข่าววิทยาเขต (http://www.kps.ku.ac.th.)

จึงเรียนมาเพื่อโปรดทราบ และประชาสัมพันธ์ให้ผู้สนใจทราบโดยทั่วกัน



(รศ.น.สพ.ดร.อนุชัย ภิญโญภูมิมินทร์)

รองอธิการบดีวิทยาเขตกำแพงแสน